న్యూఢిల్లీ: ఈ ఆర్థిక సంవత్సరం పన్నుల వసూళ్లు తగ్గుతాయన్న భయాలను కేంద్ర ఆర్థిక మంత్రి అరుణ్ జైట్లీ తోసిపుచ్చారు. అలాంటి అవకాశమే లేదన్నారు. నిజానికి ఈ ఆర్థిక సంవత్సరం కేంద్ర ప్రభుత్వ పన్నుల వసూళ్లు బడ్జెట్ అంచనాలు మించిపోతాయని విశ్వాసం వ్యక్తం చేశారు. మార్చి, 2017తో ముగిసే ఆర్థిక సంవత్సరంలో ప్రత్యక్ష, పరోక్ష పన్నుల ద్వారా రూ.16.3 లక్షల కోట్ల రాబడి ఉంటుందని ప్రభుత్వం 2016-17 కేంద్ర బడ్జెట్లో పేర్కొంది. అంతకు ముందు సంవత్సరం కంటే ఇది 11 శాతం ఎక్కువ. ‘ఈ ఆర్థిక సంవత్సరంలో ప్రత్యక్ష, పరోక్ష పన్నుల వసూళ్లు బడ్జెట్ అంచనాలు మించుతాయి’ అని జైట్లీ బుధవారం విలేకరులతో చెప్పారు. గత ఏడాది నవంబర్ నాటికే 71.1 శాతం పరోక్ష పన్నుల వసూళ్ల లక్ష్యం సాధించినట్టు తెలిపారు. ప్రత్యక్ష పన్నుల్లోనూ డిసెంబర్, 2016 నాటికి 65 శాతం వసూలు చేసినట్టు చెప్పారు.
newdhilly: ee aardhika samvatsaram pannula vasoollu taggutayanna bhayalanu kendra aardhika mantri arun jaitley tosipuchhaaru. alanti avakasame ledannaru. nijaaniki ee aardhika samvatsaram kendra prabhutva pannula vasoollu budget anchanaalu minchipotaayani vishwaasam vyaktam chesaru. marchi, 2017thoo mugise aardhika samvatsaramlo pratyaksha, paroksha pannula dwara roo.16.3 lakshala kotla rabadi untundani prabhutvam 2016-17 kendra badjetlo perkondi. antaku mundu samvatsaram kante idhi 11 saatam ekkuva. ‘ee aardhika samvatsaramlo pratyaksha, paroksha pannula vasoollu budget anchanaalu minchutaayi’ ani jaitley budhavaaram vilekarulatho cheppaaru. gatha edaadi navambar naatike 71.1 saatam paroksha pannula vasoolla lakshyam saadhinchinattu telipaaru. pratyaksha pannulloonuu dissember, 2016 naatiki 65 saatam vasulu chesinattu cheppaaru.